SREDA, 1. 4. 
Dober dan,
Smo že sredi tedna. Najpomembnejša novica: danes je 1. april. Obvezno nahecaj starše in druge družinske člane. Seveda mi lahko o tem tudi poročaš …
Šala za danes:
Domača naloga
Otroci so v šoli dobili domačo nalogo: “Opiši v sto besedah kako ste preživeli vikend”.
Mali Jožek je napisal:
Ta vikend smo se nameravali odpeljati z družino k teti. 
Naložili smo se v avto in ta nikakor ni hotel vžgati.
Žalostno smo šli iz avta, razen očeta ki je ostal pri avtomobilu
in izrekel ostalih 60 besed, katere niso primerne za mojo nalogo.

[bookmark: _GoBack]Nekateri od vaših staršev mi pravijo, da šole na daljavo še vedno ne jemlješ dovolj resno. To res ni ok! Potrudi se, vklopi svoje supermoči in jih od danes dalje presenečaj, tako kot si mene, ko smo bili v šolo.

Zdaj pa le še veselo na delo!

Ostani doma in ostani zdrav/a!
Lep pozdrav,
Učiteljica Maja

MAT: med priloženimi dokumenti poišči MAT prostornina. NUJNO prepiši v zvezek in reši vse primere spodaj.
SLJ: reši strani 12 in 13 v DZ. Nato med priloženimi dokumenti poišči VREMENSKA NAPOVED – branje z razumevanjem. Reši, lahko v zvezek ali na list.
NIT: Reši stran 92 v DZ. Če imaš vse pripomočke, naredi še dejavnosti na  strani 93.
DRU: izdelano imaš osnovo za svoj govorni nastop – Opis mesta. Zdaj lahko začneš vaditi, torej se učiti tekoče pripovedovati. Power pointa ne boš pripravil/a, ker sem vas nameravala to naučiti v šoli. Na daljavo ne bo šlo, vseeno pa je to vaša naloga, ne naloga staršev, zato na to pozabimo. Izdelal/a boš plakat, ampak se še ne mudi. Na plakatu bo manj besedila kot na miselnem vzorcu. Napisal/a boš samo ključne besede: LEGA, VELIKOST, PREBIVALCI, RELIEF, PROMET,… Ostalo BOŠ PRIPOVEDOVAL/A. Seveda se potrudiš, da boš govoril/a knjižno, tekoče, primerno hitro in doživeto, vendar to v tem govornem nastopi ni tako pomembno kot pri slovenščini. Pomembno je, da poveš primerno količino podatkov – na pamet. Dolžina govornega nastopa naj bo nekje od 20 do 30 povedi (okvirno), najpomembnejše pa je, da ima opis rep in glavo in da v njem zajameš vse ključne točke.
ŠPO: upam, da ne glede na nove omejitve imaš možnost umika v naravo, seveda na samo. Pojdite na sprehod, vmes se malo lovite, naredite 10 počepov, 10 visokih poskokov, 10 izpadnih korakov z vsako nogo…karkoli ti ustreza. Vse to lahko mirno nadomestiš s kolesarjenjem, tekanjem, žoganjem in poljubnimi igrami na domačem vrtu, če imaš to možnost.
